การเลือกตั้งผู้ว่าราชการกรุงเทพมหานคร พ.ศ. 2569

การเลือกตั้งผู้ว่าราชการกรุงเทพมหานคร พ.ศ. 2569 เป็นการเลือกตั้งผู้ว่าราชการกรุงเทพมหานคร ครั้งที่ 12 กำหนดจัดขึ้นไม่เกินวันที่ 5 กรกฎาคม พ.ศ. 2569 พร้อมกับการเลือกตั้งสมาชิกสภากรุงเทพมหานคร พ.ศ. 2569

ชัชชาติ สิทธิพันธุ์ ผู้ว่าราชการกรุงเทพมหานครจากการเลือกตั้งเมื่อปี พ.ศ. 2565 ที่จะดำรงตำแหน่งครบวาระในวันที่ 21 พฤษภาคม พ.ศ. 2569 แสดงเจตจำนงที่จะลงสมัครรับเลือกตั้งเป็นสมัยที่ 2 อย่างไรก็ตาม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 เมื่อวันที่ 8 กุมภาพันธ์ ปีเดียวกัน ผู้สมัครที่ได้รับเลือกตั้งเป็นสมาชิกสภาผู้แทนราษฎรกรุงเทพมหานครทั้ง 33 เขต เป็นผู้สมัครในสังกัดพรรคประชาชนทั้งหมด

 ที่มา 
สืบเนื่องจาก ชัชชาติ สิทธิพันธุ์ ผู้ว่าราชการกรุงเทพมหานครจากการเลือกตั้งเมื่อปี พ.ศ. 2565 ดำรงตำแหน่งครบวาระ 4 ปี ในวันที่ 21 พฤษภาคม พ.ศ. 2569 กกต. จึงประกาศให้มีการเลือกตั้งผู้ว่าราชการกรุงเทพมหานครในวันที่ (รอประกาศ)

 สถานการณ์ก่อนการเลือกตั้ง 
ชัชชาติ สิทธิพันธุ์ มีความประสงค์จะลงสมัครอีกสมัยหนึ่ง โดยต้องการสานต่อผลงานที่ทำไว้อยู่เดิมให้สำเร็จ โดยเน้นการเข้าถึงระดับชุมชน เพื่อรับฟังข้อเสนอแนะจากประชาชนตัวจริง นำข้อมูลที่ได้รับไปแก้ไขปัญหาให้ตรงจุด สร้างคุณภาพชีวิตที่ดีขึ้น และพัฒนาให้กรุงเทพฯ เป็นเมืองน่าอยู่สำหรับทุกคน

พรรคประชาชน ก็ได้มีความประสงค์จะลงสมัครเช่นกัน โดย ณัฐพงษ์ เรืองปัญญาวุฒิ สส.บัญชีรายชื่อ และหัวหน้าพรรคประชาชน แถลงข่าวเปิดตัวแคมเปญ “เปิด เปลี่ยน กรุง” เตรียมเดินหน้าผลักดันนโยบายกรุงเทพมหานครผ่านการมีส่วนร่วมของประชาชน พร้อมนำเสนอผู้สมัครและนโยบายที่ดีที่สุดให้ชาวกรุงเทพมหานครในการเลือกตั้งผู้ว่าราชการกรุงเทพมหานคร และสมาชิกสภากรุงเทพมหานคร ในปี พ.ศ. 2569 โดยเบื้องต้นมีผู้ประสงค์จะลงสมัครแล้ว 5 ราย มีทั้งบุคคลภายในพรรคและภายนอกพรรค และยังมีกระแสข่าวว่าพรรคประชาชนได้คัดผู้สมัครไว้แล้ว โดยมีแผนจะส่ง วรภพ วิริยะโรจน์ สส.บัญชีรายชื่อของพรรค ลงสมัครรับเลือกตั้ง แต่จนถึงตอนนี้ก็ยังไม่ได้มีการประกาศผู้สมัครแต่อย่างใด

เมื่อวันที่ 7 เมษายน พ.ศ. 2568 พรรคเพื่อไทยจัดงานสัมมนา “ปรับกรุง ปรุงใหม่ เพื่อ กทม. แบบไหนที่ใช่สำหรับคุณ” โดยนำสมาชิกสภากรุงเทพมหานครชุดปัจจุบัน, ว่าที่ผู้สมัครสมาชิกสภากรุงเทพมหานคร, และผู้ติดตาม ระดมไอเดียปัญหาต่างๆ ในกรุงเทพฯ เพื่อจัดทำเป็นนโยบายในการเลือกตั้งในครั้งนี้ โดยมีรายงานว่า พรรคเพื่อไทยได้เตรียมผู้สมัครผู้ว่าราชการกรุงเทพมหานครในนามพรรคไว้แล้ว 3 คน ซึ่งในขณะนั้นเป็นบุคคลภายนอกของพรรค

นอกจากนี้ยังมีผู้ประสงค์ลงสมัครในตำแหน่งนี้ อาทิ คมสัน พันธุ์วิชาติกุล, นวลพรรณ ล่ำซำ, มัลลิกา มหาสุข, และมงคลกิตติ์ สุขสินธารานนท์

 ผู้สมัคร 
ผู้ประสงค์จะลงสมัครรับเลือกตั้งผู้ว่าราชการกรุงเทพมหานคร มีดังต่อไปนี้

 หมายเลข  สังกัด  ผู้สมัคร  ตำแหน่ง / อาชีพ    อิสระ  ชัชชาติ สิทธิพันธุ์  ผู้ว่าราชการกรุงเทพมหานคร     ไทยก้าวใหม่  คมสัน พันธุ์วิชาติกุล  สมาชิกสภากรุงเทพมหานคร     อิสระ  นวลพรรณ ล่ำซำ  นายกสมาคมกีฬาฟุตบอลแห่งประเทศไทย ในพระบรมราชูปถัมภ์     กลุ่มเพื่อนมัลลิกา  มัลลิกา มหาสุข  สมาชิกสภาผู้แทนราษฎร     กลุ่มกรุงเทพ บินได้  มงคลกิตติ์ สุขสินธารานนท์  สมาชิกสภาผู้แทนราษฎร     ประชาชน       ประชาธิปัตย์       เพื่อไทย   

 ผลการเลือกตั้ง 

 หมายเหตุ 

 ดูเพิ่ม 
 การเลือกตั้งสมาชิกสภากรุงเทพมหานคร พ.ศ. 2569

 อ้างอิง 

 แหล่งข้อมูลอื่น 

2569
ผู้ว่าราชการกรุงเทพมหานคร
ผู้ว่าราชการกรุงเทพมหานคร พ.ศ. 2569
หมวดหมู่:กรุงเทพมหานครในปี พ.ศ. 2569